Pohjois-Karjalan prikaati

Pohjois-Karjalan prikaati (lyhenne PKarPr, myös P-KPR) oli vuoteen 2013 toiminnassa ollut puolustusvoimien joukko-osasto Kontiolahden Kontiorannassa 19 kilometrin päässä Joensuusta. Prikaati koulutti joukkoja, jotka olivat erikoistuneet toimimaan itäsuomalaisissa olosuhteissa. Prikaatiin kuului myös Karjalan sotilassoittokunta.

Prikaatin historia ulottuu elokuuhun 1940, kun Jalkaväkirykmentti I:n I pataljoona leiriytyi Kontiorantaan 28.8.1940. Välirauhan aikana alueelle perustettiin 10. prikaati, josta muodostettiin jatkosotaan Jalkaväkirykmentti 10 joka muuttui vuonna 1944 Jalkaväkirykmentti 3:ksi. Toukokuussa 1948 joukko-osastosta tuli Jääkäripataljoona/Jalkaväkirykmentti 3, joulukuussa 1952 Jääkäripataljoona 5 ja vuoden 1957 alusta Karjalan jääkäripataljoona. Nimi muuttui Pohjois-Karjalan prikaatiksi 1.7.1990.

Ensimmäiset varsinaiset kasarmirakennukset rakennettiin 1950-luvulla ja vuonna 1976 rakennettiin viides ja viimeinen kasarmi. Prikaati koulutti vuosittain noin 1400 varusmiestä ja noin 1000 reserviläistä. Prikaatin viimeinen saapumiserä astui palvelukseen tammikuussa 2013.

Varuskunta-alueesta on prikaatin lakkauttamisen jälkeen muokattu lomakeskusta.

Muut toimijat varuskunnassa

 Leijona Catering Oy:n Simuna-varuskuntaravintola

 Sotilaslääketieteen Keskuksen alainen Kontiolahden terveysasema

 Puolustushallinnon Rakennuslaitoksen paikallinen toimipiste

 Itä-Suomen Johtamisjärjestelmäkeskuksen (ISJJK) paikallisyksikkö

 Kontiolahden Sotilaskotiyhdistys ry:n sotilaskoti.

Varuskunnassa toimi myös Pohjois-Karjalan Aluetoimisto, joka vastasi mm. asevelvollisten valvonnasta Pohjois-Karjalan alueella.

Kokoonpano ja johto
Prikaatin rauhan ajan kokoonpanoon kuuluivat joukkoyksikkönä Karjalan Jääkäripataljoona (KarJP) ja siihen kuuluva Aliupseerikoulu (AuK/PKarPr). Prikaatin viimeisin komentaja oli eversti Jari Kytölä (s. 1958).

KarJP:n komentajia
Karjalan Jääkäripataljoonan komentajia:
 everstiluutnantti Rainer Kuosmanen (2012–2013)
 everstiluutnantti Petteri Tervonen
 majuri Timo Mäki-Rautila
 everstiluutnantti Jaakko Aatolainen 1977–
 everstiluutnantti Pentti Syrjä (1965-1968)
 everstiluutnantti Olavi Lehti (1962–1965)

Soittokunta
Karjalan sotilassoittokunnan päällikkönä eli kapellimestarina on vuodesta 2009 toiminut musiikkimajuri Petri Junna.

Komentajat
 eversti (1990) Ilkka Hollo 1.7.–31.12.1990
 eversti (1991) Pekka Ripatti 1991–1994
 eversti (1994) Lauri Ruonansuu 1994–1998
 eversti (1997) Antti Lankinen 1998–2000
 eversti (1999) Asko Kohvakka 2000–2002
 eversti (2002) Keijo Simola 1.11.2002–29.2.2004
 eversti (2003) Harri Ohra-Aho 1.3.2004–31.12.2006
 eversti (2003) Viljo Hyvärinen 1.1.2007–30.9.2009
 eversti (2005) Jari Kytölä 1.10.2009–31.12.2013

Lakkautuspäätös
Joukko-osasto soittokuntineen lakkautettiin vuoden 2013 lopussa osana puolustusvoimien helmikuussa 2012 julkistamia säästösuunnitelmia.

Perinnetyö
Perinteiden jatkamisesta huolehtivat Karjalan Poikien Kilta ja Pohjois-Karjalan Prikaatin perinnekilta. Prikaatin kymmenvuotishistoriikki julkaistiin Matti Turusen laatimana 2000. Perinnejoukkona oli mm. Jalkaväkirykmentti 9.

Yksiköt

Jääkärikomppania
 kiväärimies
 konekiväärimies
 ilmatorjuntakonekivääriampuja 
 viestimies
 taistelulähetti  
 tulenjohtomies
 panssarintorjuntamies

Kranaatinheitinkomppania
 tuliasemamies
 viestimies
 mittausmies
 taistelulähetti
 aseseppä-aliupseeri

Sissikomppania
 sissi
 sissiradisti
 tiedustelumies
 tulenjohtomies
 kranaatinheitinmies
 taistelulähetti

Esikunta- ja huoltokomppania
 sotilaskuljettaja 
 lääkintämies
 taisteluajoneuvon kuljettaja 
 taisteluvälinemies
 aseseppä-aliupseeri
 huoltopalvelu-aliupseeri
 muonitusryhmä
 hygienia-aliupseeri

Panssarintorjuntakomppania
 panssarintorjuntamies
 ilmatorjuntakonekiväärimies
 tulenjohtomies
 viestimies
 taistelulähetti
 sotilaspoliisi

Aliupseerikoulu
 panssarintorjuntalinja
 kiväärilinja 
 moottorilinja 
 kranaatinheitinlinja
 tulenjohtolinja
 sissilinja
 sissiradistilinja
 tiedustelulinja
 sotilaspoliisilinja
 Aliupseerikoulussa toimi sissiradistijoukkue jossa koko miehistö sai vähintään aliupseerin koulutuksen.
 kaikki erikoisaliupseerit (aseseppä, huoltopalvelu ja lääkintä) koulutettiin Hämeen Ratsujääkäripataljoonassa, Hämeen Rykmentissä Hennalassa, Lahdessa.

Lisäksi kaikissa perusyksiköissä palveli sotilaskuljettajia, lääkintämiehiä sekä sotilaskeittäjiä (ei sissikomppania).

Katso myös
 Hiienvaaran ampuma-alue
 Puolustusvoimauudistus 2012–2015

Lähteet

Aiheesta muualla 
 Puolustusvoimat: Pohjois-Karjalan prikaati

Prikaatit
Suomen maavoimien historialliset joukko-osastot ja yksiköt
Kontiolahti
Itä-Suomen sotilaslääni